किसान
किसान उन्हें कहा जाता है, जो खेती का काम करते हैं। इन्हें 'कृषक' और 'खेतिहर' के नाम से भी जाना जाता है। ये बाकी सभी लोगों के लिए खाद्य सामग्री का उत्पादन करते हैंं। इसमें विभिन्न फसलें उगाना, बागों में पौधे लगाना, मुर्गियों या इस तरह के अन्य पशुओं की देखभाल कर उन्हें बढ़ाना भी शामिल है। कोई भी किसान या तो खेत का मालिक हो सकता है या उस कृषि भूमि के मालिक द्वारा काम पर रखा गया मजदूर हो सकता है।
क़हतानी लोग
क़हतानी () उन अरब लोगों को कहा जाता है जिनकी मूल मातृभूमि अरबी प्रायद्वीप का दक्षिणी या दक्षिणपूर्वी भाग, विशेषकर यमन क्षेत्र, है। बहुत से क़हतानी क़बीले अब अपनी पूर्व गृहभूमि से दूर-दराज़ क्षेत्रों में रहते हैं। इनके विपरीत 'अदनान' () उन अरब समुदायों को कहा जाता है जिनकी मूल मातृभूमि अरबी प्रायद्वीप का उत्तर, पश्चिमी या मध्य क्षेत्र है। क़हतानियों की दो शाखाएँ हैं: हिम्यर () और कहलान ()। सभी अरब क़बीलों को 'क़हतानी' या 'अदनानी' में वर्गीकृत किया जा सकता है और इन दोनों शाखाओं में ऐतिहासिक खींचातानी रही है। अरबी लोक-मान्यता में क़हतानी शुरू के मूल अरब थे और अदनानी बाद में अरब बने।